Odense Adresse-Contoirs Efterretninger, 1844-11-04
Stænderforsamlingen i Roeskilde. Slutningen af Statsraad Bangs Foredrag i Sagen angaaende Professor Larsens Andragende om Foranstaltninger i Slesvig til den danske Nationalitets Opretholdelse og Udvikling; (see sidste Løverdagsavis). "Det hedder vel i Petitionen af der handles om den indbyrdes Stilling mellem Statens Hoveddele i administrativ Henseende; men jeg skjønner ikke rettere, end at her handles om, ikke Stillingen, til Danmark, men den administrative Stilling mellem Hertugdømmerne indbyrdes, jeg skjønner ikke rettere, end at her optrædes imod den selvstændige administrative Forfatning, som Kongen har tilsagt Slesvigs Stænderforsamling. Det siges, at den danske Nationalære er bleven krænket, og at her handles om dens Haandhævelse. Jeg maa modsige begge Deele og savner Beviis for dem begge, naar Meningen skal være, at det er det slesvigske Folk eller den slesvigske Stænderforsamling, som en Heelhed, der har krænket eller villet krænke den danske Nationalære - og det er kun under en saadan Forudsætning, at maaskee et sligt Skridt, som det tilsigtede, kunde retfærdiggjøres. At Enkelte have saaret den danske Nationalære og traadt den for nær, vil jeg ikke negte, men dette kan ikke begrunde, at gaae ind paa Hertugdommet Slesvigs indre Forhold. Det er endeligt sagt, at her handles om Statseenhedens Opretholdelse; men jeg holder for, at man meget har skadet Statseenhedens Sag ved at sammenblande den med de Foranstaltninger, som skulle beskytte Sproget, ved at sammenblande Kampen om Statseenheden med en Sprogstrid, der havde en saa individuel, saa uheldig Begyndelse. Jeg holder for, at Statseenhedens Opretholdelse beroer paa ganske andre Forhold, som alt foreligge den ærede Forsamling; og skulde de danske Stænderforsamlinger have Ret til at foreslaae indgribende Forandringer i Hertugdommets indre Forhold af den Grund, at saadanne kunne styrke Statseenheden, saa seer jeg ingen Grændse for, hvor dybt man kunde gaa ind paa Hertugdommets indre Anliggender, der dog næsten alle have Sider, som vedrøre Statseenheden. Det var dette, jeg vilde sige fra Rettens Standpunct, Jeg vil nu udtale, hvorfor jeg anseer det uklogt, at indgive en saadan Petition, som foreslaaet. Jeg siger at det vilde være uklogt, fordi en saadan Jndblanding vilde saare dybt saagodtsom alle Slesvigeres, saavel de danskes som de tydskes Selvstændighedsfølelse. Der er et stærkt Parti i Slesvig – jeg troer, Gud være lovet: at jeg kan sige stærkt – som holder paa Slesvigs Selvstændighed som saadan, der afskyer den Tanke, at Slesvig skulde gaae ind i det tydske Forbund; men det samme Parti afskyer ligesaa meget al Jndblanding i Slesvigs indre Anliggender fra dansk Side, det er for dette Parti en ligesaa afskyelig Tanke, at Slesvig som simpel Provinds, uden selvstændig Retsforfatning og uden egne Love, skulde incorporeres i Danmark. Det er dette Parti, som skal holde Slesvig til Danmark, og man vender det fra sig, naar man vil indblande sig i Hertugdommets indre Anliggender, vil gjøre sig ligesom til Herre over disse. Og hertil maa føies, at de Foranstaltninger, som i det oplæste Andragende foreslaaes, netop ere dette Parti modbydelige, at dette netop lægger Vægt paa den nærværende Administration. Jeg veed ikke om det er gaaet Andre i Salen som mig, da vi hørte Andragendet oplæses, og man der kom til det Sted, hvor man giver sig til at organisere Hertugdom, mets Regjeringsautoriteter, om det ogsaa paa dem har gjort et uhyggeligt Jndtryk: Paa mig gjorde det et saadant uhyggeligt Jndtryk, den slesvigske Forsamlings Protest, hvormed den sluttede sine Forhandlinger, lød i mit Øre som en velbegrundet Klage, og derved retfærdiggjøres for mig den Erklæring, hvormed den sidste slesvigske Stænderforsamling sluttede. Og endelig, naar en saadan Jndblanding i Hertugdommets indre Anliggender er uklog med Hensyn til den slesvigske Stænderforsamling, da er den - dette er en bemærkning, jeg skylder en anden Deputeret - ligesaa uklog i Forhold til Kongen. Som Souverain har han det i sin Magt, at træffe saadanne Foranstaltninger, som de her attraaede; men han vil hindres og lammes i sin Virksomhed, for Opretholdelsen af den danske Nationalitet, naar hans Foranstaltninger fremstille sig som udgaaede fra de danske Stænderforsamlinger, ikke som hans egne Beslutninger. Det er disse Grunde, som jeg har villet forelægge den ærede Forsamling naar jeg erklærer, at jeg stemmer mod den foreliggende Sag.